LIETUVOS RESPUBLIKOS ŪKIO MINISTRAS

įsakymas

DĖL LIETUVOS RESPUBLIKOS ŪKIO MINISTRO 2005 M. GEGUŽĖS 4 D. ĮSAKYMO NR. 4-189 „DĖL LAIKINŲJŲ BESIŪLIŲ DUJŲ BALIONŲ NAUDOJIMO TAISYKLIŲ PATVIRTINIMO“ PRIPAŽINIMO NETEKUSIU GALIOS

2015 m. balandžio 3 d. Nr. 4-204

Vilnius

1. P r i p a ž į s t u netekusiu galios Lietuvos Respublikos ūkio ministro 2005 m. gegužės 4 d. įsakymą Nr. 4-189 „Dėl Laikinųjų besiūlių dujų balionų naudojimo taisyklių patvirtinimo“ su visais pakeitimais ir papildymais.

2. N u s t a t a u, kad:

2.1. besiūlių dujų balionų (toliau – balionai) pildymas dujomis pagal Laikinąsias besiūlių dujų balionų naudojimo taisykles, patvirtintas Lietuvos Respublikos ūkio ministro 2005 m. gegužės 4 d. įsakymu Nr. 4-189 „Dėl Laikinųjų besiūlių dujų balionų naudojimo taisyklių patvirtinimo“ nebeatliekamas nuo 2016 m. liepos 1 d.;

2.2. balionai nuo 2017 m. sausio 1 d. gali būti naudojami tik jeigu atitinka Gabenamųjų slėginių įrenginių techninio reglamento, patvirtinto Lietuvos Respublikos ūkio ministro 2011 m. liepos 7 d. įsakymu Nr. 4-472 „Dėl Gabenamųjų slėginių įrenginių techninio reglamento patvirtinimo“ reikalavimus;

2.3. šio įsakymo 1 punktas įsigalioja 2017 m. liepos 1 dieną.

Ūkio ministras	Evaldas Gustas